CELEX: 32017R1846
Language: sk
Date: 2017-10-12 00:00:00
Title: Vykonávacie nariadenie Komisie (EÚ) 2017/1846 z 12. októbra 2017, ktorým sa mení vykonávacie nariadenie (EÚ) 2017/1272, pokiaľ ide o rozpočtové stropy na rok 2017 uplatniteľné na určité režimy priamej podpory v Portugalsku

13.10.2017   
            
            
               SK
            
            
               Úradný vestník Európskej únie
            
            
               L 264/1
            
         VYKONÁVACIE NARIADENIE KOMISIE (EÚ) 2017/1846
   z 12. októbra 2017,
   ktorým sa mení vykonávacie nariadenie (EÚ) 2017/1272, pokiaľ ide o rozpočtové stropy na rok 2017 uplatniteľné na určité režimy priamej podpory v Portugalsku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (1), a najmä na jeho článok 22 ods. 1 a článok 42 ods. 2,
   keďže:
   
               (1)
            
            
               Vykonávacím nariadením Komisie (EÚ) 2017/1272 (2) sa stanovili ročné vnútroštátne stropy pre určité režimy priamych platieb v roku 2017.
            
         
               (2)
            
            
               Vykonávacím nariadením (EÚ) 2017/1272 sa stanovuje strop pre redistributívnu platbu v Portugalsku v súlade s rozhodnutím Portugalska uplatňovať od roku nároku 2017 redistributívnu platbu. Následne sa ukázalo, že v pridelených finančných prostriedkoch oznámených Portugalskom sa nezohľadnila časť výdavkov predpokladaných v rámci uvedeného režimu. S cieľom zabezpečiť, aby sa dosiahol cieľ režimu spočívajúci v zvýšení podpory na prvé hektáre poľnohospodárskeho podniku, by sa pridelené finančné prostriedky na redistributívnu platbu v Portugalsku v roku 2017 mali zvýšiť.
            
         
               (3)
            
            
               V dôsledku toho by sa v súlade s článkom 22 nariadenia (EÚ) č. 1307/2013 mal strop pre režim základnej platby v Portugalsku v roku 2017 zodpovedajúcim spôsobom znížiť.
            
         
               (4)
            
            
               Vykonávacie nariadenie (EÚ) 2017/1272 by sa preto malo zodpovedajúcim spôsobom zmeniť.
            
         
               (5)
            
            
               Zmena vykonaná týmto nariadením má vplyv na uplatňovanie vykonávacieho nariadenia (EÚ) 2017/1272, ktoré sa uplatňuje od 1. januára 2017, a preto by sa toto nariadenie malo uplatňovať od rovnakého dátumu.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre priame platby,
            
         PRIJALA TOTO NARIADENIE:
   Článok 1
   Zmena vykonávacieho nariadenia (EÚ) 2017/1272
   Príloha k vykonávaciemu nariadeniu (EÚ) 2017/1272 sa mení takto:
   
               1.
            
            
               V bode I sa položka týkajúca sa Portugalska nahrádza takto:
               
                           „Portugalsko
                        
                        
                           267 437 “
                        
                     
         
               2.
            
            
               V bode III sa položka týkajúca sa Portugalska nahrádza takto:
               
                           „Portugalsko
                        
                        
                           23 050 “
                        
                     
         Článok 2
   Nadobudnutie účinnosti a uplatňovanie
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2017.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. októbra 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 608.
   
      (2)  Vykonávacie nariadenie Komisie (EÚ) 2017/1272 zo 14. júla 2017, ktorým sa pre určité režimy priamej podpory stanovené v nariadení Európskeho parlamentu a Rady (EÚ) č. 1307/2013 stanovujú rozpočtové stropy na rok 2017 (Ú. v. EÚ L 184, 15.7.2017, s. 5).